B4-0031, 0056, 0057, 0058, 0059, 0061, 0068 και 0073/95

Ψήφισμα σχετικά με την κατάσταση στην Τσετσενία

Το Ευρωπαϊκό Κοινοβούλιο,

A. έχοντας υπόψη την Τελική Πράξη της Διάσκεψης του Ελσίνκι και τα τελικά έγγραφα της Βιέννης και Μαδρίτης, το Χάρτη του Παρισιού για μια νέα Ευρώπη και τις βασικές αρχές της Οργάνωσης για την Ασφάλεια και τη Συνεργασία στην Ευρώπη (ΟΑΣΕ) όπως ορίσθηκαν στη Δήλωση της Βουδαπέστης,

B. υπενθυμίζει στις αρχές της Ομοσπονδίας της Ρωσίας και στις αρχές της Τσετσενίας την προσήλωσή του στην αρχή ότι δεν είναι δυνατή οιαδήποτε μετατόπιση των συνόρων μέσω της βίας, καθώς επίσης στην αρχή ότι θα πρέπει να αναγνωρίζονται και να γίνονται σεβαστά τα δικαιώματα των μειονοτήτων,

Γ. έχοντας υπόψη ότι το άρθρο 2 της Συμφωνίας Σύνδεσης Ρωσικής Ομοσπονδίας και Ευρωπαϊκής Ένωσης προβλέπει ότι ο σεβασμός των δημοκρατικών αρχών και των ανθρωπίνων δικαιωμάτων σύμφωνα με τις αρχές της Τελικής Πράξεως του Ελσίνκι καθώς και της Χάρτας των Παρισίων για μια νέα Ευρώπη αποτελούν την βάση των εσωτερικών και εξωτερικών πολιτικών των μερών και συνιστούν ένα ουσιαστικό στοιχείο της εταιρικής σχέσεως η οποία συνάπτεται βάσει της παρούσης Συμφωνίας,

Δ. έχοντας υπόψη την τραγική κατάσταση στην Τσετσενία όπου η επέμβαση των ρωσικών στρατευμάτων εξελίχθηκε σε πραγματική ανθρώπινη καταστροφή προκαλώντας το θάνατο πολλών χιλιάδων αμάχων Τσετσένων καθώς και ρώσων και όπου εκατοντάδες χιλιάδες άνθρωποι εγκατέλειψαν τα σπίτια τους,

Ε. καταδικάζει την ανάμιξη των ρωσικών ενόπλων δυνάμεων στη διένεξη που για πρώτη φορά φέρνει αντιμέτωπη την κεντρική εξουσία της Μόσχας με μιά από τις εθνικές της μειονότητες,

ΣΤ. χαιρετίζον τις διαμαρτυρίες που διετύπωσαν οι Ρώσσοι δημοκράτες έναντι της επέμβασης των ενόπλων δυνάμεων της χώρας τους στην Τσετσενία και, ειδικότερα, τη δράση του κ. Σεργκεϊ Καβάλεφ, Προέδρου της Επιτροπής για τα Δικαιώματα του Ανθρώπου της Δούμας, με στόχο τη διευθέτηση της κρίσης και την αποκατάσταση της ειρήνης, της ελευθερίας και της δημοκρατίας στη χώρα του,

Ζ. έχοντας επίγνωση ότι η σύρραξη στην Τσετσενία όχι μόνο διαταράσσει σοβαρά τη σταθερότητα στην περιοχή του Βορείου Καυκάσου αλλά διακυβεύει εξ ίσου τις διεργασίες δημοκρατικής και οικονομικής μεταρρύθμισης στη Ρωσική Ομοσπονδία,

Το Ευρωπαϊκό Κοινοβούλιο,

1. καταδικάζει κάθε μορφή βίαιης παρέμβασης για τη διευθέτηση της εν λόγω διένεξης και καταγγέλει τις εντελώς δυσανάλογες ενέργειες των ρωσικών αρχών και τις κατάφωρες παραβιάσεις των δικαιωμάτων του ανθρώπου στις οποίες οδήγησαν οι ενέργειες αυτές και ζητεί άμεση κατάπαυση του πυρός προκειμένου να σταματήσει η ανθρώπινη τραγωδία που προκλήθηκε στην Τσετσενία[semigr ]

2. επιβεβαιώνει το σεβασμό του και την αλληλεγγύη του προς όλα τα δημοκρατικά μέλη του ρωσικού κοινοβουλίου τα οποία, έναντι των μαζικών πιέσεων, συνεχίζουν τον αγώνα για τη δικαιοσύνη και τα δικαιώματα του ανθρώπου στην Τσετσενία[semigr ]

3. ζητεί από τις ρωσικές αρχές να σεβασθούν τα δικαιώματα του ανθρώπου και των πολιτών, όπως ορίζονται από τη Συνθήκη της Γενεύης του 1949, το Δεύτερο Πρωτόκολλο του 1977 καθώς και τον Κώδικα Συμπεριφοράς σχετικά με τις πολιτικο-στρατιωτικές πτυχές της ασφάλειας, ο οποίος περιλαμβάνεται στη Δήλωση της Βουδαπέστης (ΟΑΣΕ 1994)[semigr ]

4. ζητεί από τις αρχές της Ρωσικής Ομοσπονδίας να σταματήσουν αμέσως τη στρατιωτική επίθεση κατά του λαού της Τσετσενίας[semigr ] ζητεί επιμόνως από τις εν λόγω αρχές να αρχίσουν τις διεργασίες για την εξεύρεση πολιτικής λύσης στη σύρραξη της Τσετσενίας και να επιτρέψουν στην αποστολή της ΟΑΣE να συμβάλει στην πολιτική αυτή λύση[semigr ]

5. ζητεί επίμονα από την Επιτροπή, το Συμβούλιο και τα κράτη μέλη να προσφέρουν την απαραίτητη ανθρωπιστική βοήθεια στον πληθυσμό της Τσετσενίας καθώς και στους πρόσφυγες στην Τσετσενία και τις γειτονικές δημοκρατίες[semigr ] στο πλαίσιο αυτό ζητεί από τις ρωσικές αρχές να επιτρέψουν την απ' ευθείας διανομή της διεθνούς ανθρωπιστικής βοήθειας σ' εκείνους που την έχουν ανάγκη[semigr ]

6. επιδοκιμάζει την απόφαση της Επιτροπής να αναστείλει, τη διαδικασία επικύρωσης της προσωρινής συμφωνίας μεταξύ της Ευρωπαϊκής Ένωσης και της Ρωσίας[semigr ]

7. ζητεί από την Επιτροπή και το Συμβούλιο να μην προχωρήσουν στην τελική επικύρωση της Συμφωνίας Εταιρικής Σχέσης με την Ρωσική Ομοσπονδία έως ότου σταματήσει η στρατιωτική επίθεση και η κατάφωρη παραβίαση των δικαιωμάτων του ανθρώπου κατά του λαού της Τσετσενίας και έως ότου αρχίσουν σοβαρές προσπάθειες για την εξεύρεση πολιτικής λύσης στη σύγκρουση, συμφωνία την οποία η Δανία δεν προτίθεται να επικυρώσει, ως έχει σήμερα η κατάσταση[semigr ]

8. εκφράζει την ικανοποίησή του για το γεγονός ότι η Επιτροπή Πολιτικών Υποθέσεων του Συμβουλίου της Ευρώπης διέκοψε την εξέταση της αίτησης προσχώρησης της Ρωσικής Ομοσπονδίας και υπενθυμίζει ότι η Ρωσία ανέλαβε στο πλαίσιο της ΟΑΣΕ τη δεύσμευση να σέβεται τα ανθρώπινα διαιώματα στο έδαφός της και να μη χρησιμοποιεί το στρατό εναντίον των μειονοτήτων που ζουν στην ομοσπονδία, καθώς και ότι η τήρηση των ως άνω δεσμεύσεων αποτελεί απαράβατη προϋπόθεση για την προσχώρησή της στο Συμβούλιο της Ευρώπης και την περαιτέρω ανάπτυξη των συμφωνιών που έχει συνάψει με την Ευρωπαϊκή Ένωση[semigr ]

9. απευθύνει έκκληση σ' όλες τις δημοκρατικές δυνάμεις στη Ρωσική Ομοσπονδία να κατοχυρώσουν τη συνέχιση των διεργασιών για την δημοκρατική και οικονομική μεταρρύθμιση και τονίζει ότι είναι σύμφωνο με την πρωτοβουλία την οποία ανέλαβε ο Πρόεδρος της Επιτροπής Εξωτερικών Υποθέσεων του Συμβουλίου της Ρωσικής Ομοσπονδίας για την δημιουργία μονίμων επαφών εργασίας με το Ευρωπαϊκό Κοινοβούλιο[semigr ]

10. υπογραμμίζει την ανάγκη υποστήριξης των δημοκρατικών δυνάμεων εντός του Ρωσικού Κοινοβουλίου και των προσπαθειών διαπραγμάτευσης του υπευθύνου για τα ανθρώπινα δικαιώματα, Sergei Kovalew, ασκώντας ισχυρότερη διπλωματική και οικονομική πίεση επί της κεντρικής κυβερνήσεως της Ρωσίας και ότι θα ήτο σκόπιμο να γίνει δεκτός ο κ. Kovalew από το Ευρωπαϊκό Κοινοβούλιο[semigr ]

11. απευθύνει επίσημη έκκληση προς τον Πρόεδρο Γιέλτσιν να αναθεωρήσει τη στάση του και να αναζητήσει πολιτική λύση που θα εξυπηρετήσει, επίσης, τη συνέχεια και την εδραίωση της διαδικασίας των δημοκρατικών μεταρρυθμίσεων στην ίδια την Ρωσία, προς την οποία η Ευρωπαϊκή Ένωση προσφέρει σημαντική και άξια λόγου υποστήριξη[semigr ]

12. χαιρετίζει την απόφαση της ΟΑΣΕ να αποστείλει στην Τσετσενία αντιπροσωπεία παρατηρητών και ζητεί να μπορέσει η αντιπροσωπεία αυτή να πραγματοποιήσει την αποστολή της το συντομότερο δυνατόν και με τις καλύτερες δυνατές συνθήκες[semigr ]

13. αποφασίζει να στείλει αντιπροσωπευτική αποστολή βουλευτών του ΕΚ στη Τσετσενία και τη Ρωσία για να εξετάσουν την κατάσταση και να ενημερώσουν το Κοινοβούλιο το Φεβρουάριο[semigr ]

14. αναθέτει στον Πρόεδρό του να διαβιβάσει το ψήφισμα αυτό στην Επιτροπή, το Συμβούλιο, τις κυβερνήσεις των κρατών μελών, τις ρωσικές αρχές, τις τσετσενικές αρχές και το Κοινοβούλιο της Ρωσικής Ομοσπονδίας καθώς και στην ΟΑΣΕ.